Պահանջում եմ, որ Ազգային ժողովի պատգամավոր Գևորգ Պետրոսյանը հիմնավորի ամբողջ երկրով հնչեցրած իր հայտարարությունը, նշելով կոնկրետ կազմակերպություններ, եթե այդպիսիք կան, իսկ նման տեղեկություններ չունենալու դեպքում հերքի իր հայտարարությունը երկրորդ ընթերցման ժամանակ։ Չբացառելով՝ Հայաստանի Հանրապետությունում գործատուի կողմից արհեստակցական կազմակերպությունը ֆինանսավորելու եզակի դեպքերի առկայությունը, այնուամենայնիվ, կարծում եմ, որ անթուլատրելի է Ազգային ժողովի ամբիոնից երկրում գործող բոլոր` 600-ից ավելի արհեստակցական կազմակերպությունները վարկաբեկող տեղեկատվություն տարածելը։